रायपुर/ कांकेर : छत्तीसगढ़ के कांकेर जिले में सीमा सुरक्षा बल के जवानों ने गुरूवार को एक महिला नक्सली सहित चार नक्सलियों को गिरफ्तार किया। कांकेर पुलिस अधीक्षक के.एल. ध्रुव ने कहा कि, सीमा सुरक्षा बल के 125वीं और 35वीं बटालियन ने ये कार्रवाई की है। कोयलीबेड़ा थाना इलाके से जवानों ने चारों नक्सलियों को गिरफ्तार किया है। गिरफ्तार नक्सलियों के पास से दो भरमार बंदूक और दो किलो का टिफिन बम भी बरामद हुआ है। इसके अलावा कुछ बैनर और नक्सली साहित्य भी बरामद हुए हैं। सुरक्षा बलों को लंबे समय से इस इलाके में नक्सलियों की संदिग्ध गतिविधियों की सूचना मिल रही थी। मुखबिर की सूचना के आधार घेराबंदी की गई।